Държавен вестник, бр. 93, 2013 г., стр. 35

БРОЙ  93	
Д Ъ Р Ж А В Е Н  В Е С Т Н И К 	
СТР.  35  
ЗАПОВЕД № 719
от 23 август 2013 г.
На основание чл. 8, ал. 1 и ал. 2, т. 9 от 
Устройствения правилник на Комисията за 
защита на потребителите към министъра на 
икономиката, енергетиката и туризма и на 
нейната администрация, решение на Комисията 
за защита на потребителите, протокол № 33 от 
заседание, проведено на 15.08.2013 г., чл. 92, 
ал. 1, 2 и 5 във връзка с чл. 87, чл. 88, ал. 1, т. 2 
и чл. 99 от Закона за защита на потребителите, 
Наредбата за условията и реда за изтегляне от 
пазара, изземване от потребителите и унищожа­
ване на опасни стоки и за реда за обезщетяване 
на потребителите в случаите на изземване 
на опасни стоки, чл. 73 АПК, изпитвателен 
протокол № 13.0033/02.050 от 5.08.2013 г. и 
експертно становище изх. № 278 от 5.08.2013 г., 
издадени от „ЕЛПРОМ – ИЛЕП“ – ООД, Со­
фия, установяващи, че подвижен многократен 
разглобяем двуполюсен контакт с три гнезда 
със защитно устройство, комбиниран с дву­
полюсен щепсел със защитно устройство 16А 
220V ODDO electric модел D-002 (с описание 
и снимков материал, публикувани на интернет 
страницата на КЗП – www.kzp.bg), не отговаря 
на изискванията на IEC 60884-1:2002+A1:2006 
по отношение на т. 4 Общи изисквания, т. 6 
Обявени стойности, т. 8 Маркировка, т. 11 Оси­
гуряване на заземяването, т. 14 Конструкция на 
щепселите и подвижните контакти и т. 26 Резби, 
тоководещи части и съединения, нарушени са 
основни изисквания за защита срещу пораже­
ния от електрически ток при директен допир 
(съществува възможност за лесно разхлабване 
и освобождаване на щифта на щепсела на из­
делието и оставянето му в мрежовия контакт 
на електрическата инсталация, към който то 
е било присъединено, и възникването на не­
посредствена опасност от директен контакт с 
части под опасно напрежение на захранващата 
мрежа) и при индиректен допир (неправил­
но оразмеряване на защитните устройства и 
недопустимия начин на фиксиране с винтово 
закрепване на защитното устройство на осево 
разположеното спрямо щепсела на изделието 
контактно гнездо създават предпоставки за 
възникване на опасна ситуация вследствие на 
недопустимо влошаване на съпротивлението на 
защитния контур или директно прекъсване на 
защитната верига на уреди с клас на защита 
І при присъединяването им към захранването 
с помощта на изделието), както и основни 
конструктивни изисквания (разхлабването на 
щифтовете на щепсела вследствие на непра­
вилното им закрепване с винтови свързвания 
без блокировка може да предизвика загрявания 
до недопустимо високи температури, което е 
предпоставка за възникване на непосредствена 
опасност от изгаряния и директен контакт с 
части под опасно напрежение на изделието), 
и в тези аспекти изделието трябва да бъде 
считано като опасно за живота и здравето на 
потребителя нареждам:
1. Забранявам производството, вноса, износа, 
възмездното или безвъзмездното пускане на 
пазара на подвижен многократен разглобяем 
двуполюсен контакт с три гнезда със защитно 
устройство 16А 220V ODDO electric модел D-002, 
в единична найлонова опаковка с етикет от 
производителя, съдържащ: ODDO electric Triplu 
stecher butoias plastic Model D-002 230V 16A, бар­
код 5 944025 003927, Un produs de calitate oferit 
de ODDO, CE., представляващ сериозен риск 
за здравето и безопасността на потребителите.
2. Производителите, вносителите и дистри­
буторите да организират незабавното и ефек­
тивно изтегляне от пазара и изземването от 
потребителите на описаните в заповедта стоки 
по реда, условията и в сроковете, визирани в 
Наредбата за условията и реда за изтегляне от 
пазара, изземване от потребителите и унищожа­
ване на опасни стоки и за реда за обезщетяване 
на потребителите в случаите на изземване на 
опасни стоки, и да отправят предупреждения 
към потребителите за рисковете, които стоките 
съдържат.
3.  На основание чл. 74 във връзка с чл. 60, 
ал. 1 АПК допускам предварително изпълнение 
на заповедта с цел да не се допусне увреждане 
на здравето на потребителите.
4.  Разходите по складиране, транспорт, из­
тегляне от пазара, изземването от потребителите 
и тяхното обезщетяване са за сметка на про­
изводителите, вносителите и дистрибуторите.
Заповедта може да се обжалва чрез председа­
теля на Комисията за защита на потребителите 
в 14-дневен срок от съобщаването є по реда на 
Административнопроцесуалния кодекс.
Председател: 
В. Златев
7919
КОМИСИЯ ЗА ФИНАНСОВ 
НАДЗОР
РЕШЕНИЕ № 733-ГФ
от 3 октомври 2013 г.
На основание чл. 287, ал. 3 от Кодекса за за­
страховането Комисията за финансов надзор реши:
1.1. Определя размера на вноската на за­
страхователите, предлагащи в Република Бъл­
гария задължителна застраховка „Гражданска 
отговорност“ на автомобилистите по чл. 249, 
т. 1 от Кодекса за застраховането, на 8,50 лв. 
за всяко отделно моторно превозно средство за 
отговорността, във връзка с чието използване е 
сключена задължителна застраховка „Гражданска 
отговорност“ на автомобилистите (включително 
гранична застраховка „Гражданска отговорност“ 
на автомобилистите).
1.2. Вноската към Гаранционния фонд се за­
писва на отделен ред в застрахователната полица.